Title: ประกาศคณะกรรมการควบคุมการขนส่งทางบกประจำจังหวัดชัยนาท ฉบับที่ 19 (พ.ศ. 2561) เรื่อง กำหนด (ปรับปรุง) เส้นทางสำหรับการขนส่งปรำจำทางด้วยรถโดยสาร หมวด 3 สายที่ 604 ชัยนาท - หูช้าง เป็นหมวด 4 จังหวัดชัยนาท สายที่ 2682 ชัยนาท - บ้านกะบกเตี้ย

ประกาศคณะกรรมการควบคุมการขนส่งทางบก

ประจำจังหวัดชัยนาท

ฉบับที่ ๑๙
(พ.ศ. ๒๕๖๑) 
เรื่อง กำหนด
(ปรับปรุง) เส้นทางสำหรับการขนส่งประจำทางด้วยรถโดยสาร 
หมวด ๓ สายที่
๖๐๔ ชัยนาท  หูช้าง เป็นหมวด ๔ 
จังหวัดชัยนาท
สายที่ ๒๖๘๒ ชัยนาท  บ้านกะบกเตี้ย[๑]

ตามที่ได้มีประกาศคณะกรรมการควบคุมการขนส่งทางบกกลาง ฉบับที่
๒๕๘ (พ.ศ. ๒๕๒๗) ลงวันที่ ๑๔ กุมภาพันธ์ ๒๕๒๗ กำหนด (ปรับปรุง)
รายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๖๐๔
ชัยนาท  หูช้าง ขึ้นนั้น

คณะกรรมการควบคุมการขนส่งทางบกประจำจังหวัดชัยนาทได้พิจารณาเห็นสมควร
ให้ปรับปรุงเส้นทางดังกล่าว 

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดชัยนาท ในการประชุม
ครั้งที่ ๑/๒๕๕๙ วันที่ ๑๕ พฤศจิกายน ๒๕๕๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุม ครั้งที่ ๗/๒๕๖๐ เมื่อวันที่ ๗ กันยายน ๒๕๖๐ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๓ สายที่ ๖๐๔ ชัยนาท  หูช้าง
เป็น หมวด ๔ จังหวัดชัยนาท สายที่ ๒๖๘๒ ชัยนาท  บ้านกะบกเตี้ย โดยให้ใช้รายละเอียดเส้นทางดังนี้
คือ 
สายที่ ๒๖๘๒
ชัยนาท  บ้านกะบกเตี้ย
เริ่มต้นจากสถานีขนส่งผู้โดยสารจังหวัดชัยนาท
ไปตามทางหลวงแผ่นดินหมายเลข ๑ ผ่านวิทยาลัยเทคนิคชัยนาท
ไปตามทางหลวงแผ่นดินหมายเลข ๓๔๐ ผ่านบ้านวังไผ่ แยกซ้ายไปตามทางหลวงแผ่นดินหมายเลข ๓๐๑๐ ผ่านวัดใหม่สรรคบุรีวิทยา
แยกขวาไปตามถนนหน้าพระลาน ถึงอำเภอสรรคบุรี ไปตามทางหลวงแผ่นดินหมายเลข
๓๔๖๕ ถึงแยกอำเภอสรรคบุรี ไปตามทางหลวงแผ่นดินหมายเลข ๓๔๐ ผ่านโรงพยาบาลสรรคบุรี
ถึงแยกวังกะชาย แยกขวาไปตามทางหลวงแผ่นดินหมายเลข ๓๒๑๑ ผ่านอำเภอหันคา
อำเภอเนินขาม บ้านวังคอไห บ้านสุขเดือนห้า ไปสุดเส้นทาง ณ
สถานที่จอดรถโดยสารประจำทางบ้านกะบกเตี้ย

ประกาศ
ณ วันที่ ๒๔ มกราคม พ.ศ. ๒๕๖๑
รณภพ  เหลืองไพโรจน
ผู้ว่าราชการจังหวัดชัยนาท
ประธานกรรมการควบคุมการขนส่งทางบกประจำจังหวัดชัยนาท

[เอกสารแนบท้าย]

๑.
บัญชีประกาศคณะกรรมการควบคุมการขนส่งทางบกประจำจังหวัดชัยนาท เรื่อง กำหนด
(ปรับปรุง) เส้นทาง

(ดูข้อมูลจากภาพกฎหมาย)

ภูมิกิติ/จัดทำ
๑๘ เมษายน ๒๕๖๑

[๑] ราชกิจจานุเบกษา
เล่ม ๑๓๕/ตอนที่ ๒๒ ง/หน้า ๗๘/๒๒ มีนาคม ๒๕๖๑